|  |  |
| --- | --- |
|  | Lisa 16 |
| KÄSKKIRI | 14.02.2023 nr 1-3/30  *muudetud siseministri 02.06.2025 kk nr 1-3/44*  *ja … nr …* |

**Piirihalduse ja viisapoliitika rahastu meetme**

**2.2. „IKT-süsteemide ja rakenduste loomise**

**ning kasutamise kaudu ühise viisapoliitika toetamine“**

**toetuse andmise tingimused**

Käskkiri kehtestatakse perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 10 lõigete 2 ja 4 alusel.

**Toetuse andmise tingimuste abikõlblikkuse periood**

01.01.2023–31.12.2029

**Elluviija**

Politsei- ja Piirivalveamet

**Korraldusasutus, rakendusasutus ja rakendusüksus**

Siseministeerium

1. **Reguleerimisala ja seosed Eesti riigi eesmärkidega**

Käskkirjaga reguleeritakse siseministri 18. septembri 2025 .a käskkirjaga nr 1-3/65 kinnitatud piirihalduse ja viisapoliitika rahastu 2021–2027 (edaspidi *BMVI*) rahastamiskava meetme nr 2.2 „IKT-süsteemide ja rakenduste loomise ning kasutamise kaudu ühise viisapoliitika toetamine“ tulemuste saavutamiseks toetuse andmise ja kasutamise tingimusi ja korda. *(muudetud siseministri… kk nr …)*

* 1. Seosed BMVI ja Eesti riigi eesmärkidega
     1. Toetuse andmise tingimused (edaspidi *TAT*) on seotud Euroopa Parlamendi ja nõukogu määruse (EL) 2021/1148[[1]](#footnote-1) (edaspidi *BMVI määrus*) artikli 3 punktis 1 toodud BMVI poliitikaeesmärgiga „Tagada tugev ja tõhus Euroopa integreeritud piirihaldus välispiiridel, aidates seeläbi tagada liidus kõrgetasemelise sisejulgeoleku, samal ajal kaitstes inimeste vaba liikumist liidu piires, ning järgides täielikult asjaomast liidu *acquis*’d ning liidu ja liikmesriikide rahvusvahelisi kohustusi, mis tulenevad rahvusvahelistest lepingutest, mille osalised nad on“ ning BMVI määrise artikli 3 punktis 2 b) toodud erieesmärgiga „Toetada ühist viisapoliitikat, et tagada ühtlustatud lähenemisviis viisade väljastamisele ja hõlbustada õiguspärast reisimist, aidates samal ajal ennetada rände- ja julgeolekuriske“.
     2. Eesti riigi pikaajalise arengustrateegia „Eesti 2035“[[2]](#footnote-2) eesmärk on kasvatada ja toetada meie inimeste heaolu nii, et Eesti oleks ka kahekümne aasta pärast parim paik elamiseks ja töötamiseks. TATi tegevused on seotud strateegia „Eesti 2035“ riigivalitsemise sihtidega, aidates kaasa riigi sujuva toimimise ning riigi julgeoleku ja turvalisuse parandamise eesmärkide täitmisele. Strateegia üheks sihiks on, et võimu teostatakse avalikes huvides ausalt ja läbipaistvalt, järgides õigusriigi põhimõtteid ning tagades inimeste põhiõigused ja vabadused. Eesti on valvatud ja kaitstud. TATi tegevused panustavad „Eesti 2035“ mõõdikutesse: „Eestit turvaliseks riigiks pidavate elanike osakaal“, „Usaldus riigi institutsioonide vastu“, „Hoolivuse ja koostöömeelsuse mõõdik“ ja „Ligipääsetavuse mõõdik“. Projektide elluviija vastutab, et projektide tegevused aitavad lahendada „Eesti 2035“ toodud arenguvajadusi.
     3. TAT panustab „Siseturvalisuse arengukava 2020–2030“[[3]](#footnote-3) alaeesmärgi „Eesti arengut toetav kodakondsus-, rände- ja identiteedihalduspoliitika“ olulisse tegevussuunda „Tasakaalustatud rändepoliitika“ ning on kooskõlas Siseministeeriumi valitsemisala info- ja kommunikatsioonitehnoloogia strateegiaga. *(muudetud siseministri … kk nr … )*
     4. TATi ettevalmistamisel on arvesse võetud BMVI kasutamiseks tehtud Euroopa Komisjoni soovitusi Eestile.

1. **Toetatavad projektid**
   1. Meetmest toetatakse projekte, mis:

* aitavad kaasa BMVI poliitikaeesmärgi ning erieesmärgi b) täitmisesse;
* panustavad punktis 1.1.2 nimetatud Eesti 2035 sihtidesse ja mõõdikutesse;
  + on kooskõlas BMVI seirekomitee kinnitatud üldiste valikukriteeriumidega, sh on mittediskrimineerivad ja läbipaistvad, arvestades Euroopa Parlamendi ja nõukogu määruse (EL) 2021/1060 (edaspidi *ELi ühissätete määrus*)[[4]](#footnote-4) artiklis 9 sätestatud horisontaalseid põhimõtteid ning lähtuvad põhiõiguste hartast ning arvestavad võrdsete võimaluste põhimõttega sh välditakse diskmineerimist ja tagatakse ligipääsetavus;
* on kooskõlas „ei kahjusta oluliselt“ põhimõttega, millega ei tekitata Euroopa Parlamendi ja nõukogu määruse (EL) 2020/852[[5]](#footnote-5) artiklis 17 nimetatud olulist kahju ühelegi artiklis 9 nimetatud keskkonnaeesmärgile;
* on vastavuses BMVI rakenduskava horisontaalsete tingimustega.
  1. TATi laiem sihtrühm on kolmandate viisanõudega riikide kodanikud, kellele muutub viisa taotlemine mugavamaks ja kiiremaks ning kogu Eesti avalikkus, kellele on tagatud turvalisem ühiskond, kuna viisataotlejad on läbinud nõuetele vastavuse kontrolli. *(muudetud siseministri … kk nr …)*
  2. TATi projektide mõju ja ulatus on üleriigiline.
  3. TATi eesmärgid saavutatakse alljärgnevate toetatavate projektide elluviimise tulemusel:
     + 1. *(kustutatud siseministri …kk nr …)*
     1. **Viisaregistri 2.0 II etapi arendused** 
        1. ***Projekti eesmärk ja sisu****:* Viisaregistri järkjärgulise uuendamise II etapi arendustööde teostamine. Projekti raames viiakse uude viisaregistrisse üle viibimisaja pikendamise, viisade kehtetuks tunnistamise/tühistamise, viisakleebise trükkimise funktsionaalsus, samuti vajalikud tugifunktsionaalsused ja andmevahetus Viisainfosüsteemiga/ELi tasemel koostalitlusvõime.
        2. ***Projekti abikõlblikkuse periood:*** 01.01.2023–31.10.2025 *(muudetud siseministri 02.06.2025 kk nr 1-3/44)*
        3. ***Projekti elluviija***: PPA
        4. ***Projekti sihtrühm***: PPA ja SMIT
     2. **Viisaregistri ja viisainfosüsteemi (VIS) arendused** 
        1. ***Projekti eesmärk ja sisu:*** ELi-üleste otsekohalduvate viisavaldkonna muudatuste ja riigisiseste algatuste etapiviisiline realiseerimine ning vastava andmevahetuse loomine. Projekti raames luuakse valmisolek realiseerida viisaregistris VIS määruse[[6]](#footnote-8) ja ELi ühtse e-viisaga[[7]](#footnote-9) seotud muudatused ning rakendada ELi ülene C-viisade taotlusportaal. Arendatakse edasi siseriiklikku viisaregistrit (nt vaidemenetluse integreerimine infosüsteemi) ja kõrvaldatakse Schengeni hindamisel esinenud puudused nii viisaregistris kui selle alamsüsteemis. Samuti arendatakse uus D-viisade taotlusportaal ning soetatakse viisamenetluses kasutatavaid hõive- ja kontrolliseadmeid.
        2. ***Projekti abikõlblikkuse periood:*** 01.01.2024–31.12.2029
        3. ***Projekti elluviija:*** PPA
        4. ***Projekti sihtrühm:*** PPA, VäM ja SMIT

*(muudetud siseministri … kk nr …)*

1. **Riigiabi**

Antav toetus ei ole riigiabi ega vähese tähtsusega abi.

1. **Eelarve ja tulemused**[[8]](#footnote-10)
   1. TATi eelarve on 2 050 000 eurot (koos käibemaksuga). Eelarve koosneb BMVI toetusest (75%) ja riiklikust kaasfinantseeringust (25%). Omafinantseeringut ei ole ette nähtud. *(muudetud siseministri … kk nr …)*
   2. Punktis 2 nimetatud projektide tulemusena toetab Eesti Euroopa ühist viisapoliitikat, tagades ühtlustatud lähenemisviisi viisade väljastamisele ja hõlbustades õiguspärast reisimist, aidates samal ajal ennetada rände- ja julgeolekuriske. *(muudetud siseministri … kk nr …)*
   3. Eelarve jagunemine ning projektide seireks ja hindamiseks kasutatavad näitajad on toodud allolevas tabelis. Kõikide näitajate algtase on 0.

|  |  |  |  |  |  |  |
| --- | --- | --- | --- | --- | --- | --- |
| **Tegevus** | **Tegevuse eelarve (koos käibemaksuga), sh kaudsete kulude määr** | **Näitaja kood ja nimetus** | **Näitaja mõõtühik** | **Sihttase 2024** | **Sihttase**  **2029** | **Selgitav teave** |
|  |  |  |  |  |  |  |
|  |  |  |  |  |
|  |  |  |  |  |
|  |  |  |  |  |
| Riigisisese viisaregistri arenduste II etapp | 499 885, 00 kaudseid kulusid ei ole ette nähtud | BMVI O.2.5 Välja töötatud/hooldatud/ajakohastatud suuremahuliste IT-süsteemide arv | arv | 1 | 1 | Selle näitaja all raporteerida VIS. |
|  |  | BMVI O.2.5.1 Välja töötatud/hooldatud/ajakohastatud suuremahuliste IT-süsteemide arv, millest omakorda  välja töötatud suuremahuliste IT-süsteemide arv | arv | 1 | 1 | Selle näitaja all raporteerida VIS. |
|  |  | BMVI O.2.1 Viisade menetlemise digitaliseerimist toetavate projektide arv | arv | 1 | 1 |  |
| Viisaregistri ja viisainfosüsteemi (VIS) arendused | 1 550 115, sh 1% kaudsed kulud | BMVI O.2.5. Välja töötatud/hooldatud/ajakohastatud suuremahuliste IT-süsteemide arv | arv | 1 | 1 | Selle näitaja all raporteerida VIS. |
|  |  | BMVI O.2.5.1 Välja töötatud/hooldatud/ajakohastatud suuremahuliste IT-süsteemide arv, millest omakorda  välja töötatud suuremahuliste IT-süsteemide arv. | arv | 1 | 1 | Selle näitaja all raporteerida VIS. |
|  |  | BMVI O.2.4 Välja töötatud/hooldatud/ajakohastatud IT-funktsioonide arv | arv | 0 | 4 | Iga funktsioon raporteeritakse kord projekti jooksul. Aruandes peab välja tooma funktsiooni nimetuse või kirjelduse |
|  |  | BMVI O.2.1 Viisade menetlemise digitaliseerimist toetavate projektide arv | arv | 1 | 1 |  |
|  |  | R.2.9 Ühise viisapoliitika valdkonnas läbi viidud Schengeni hindamiste raames esitatud soovituste arv, mida on arvesse võetud. | arv | ei kohaldu | 6 | Soovitus raporteeritakse ühe korra projekti jooksul, tuues välja soovituse number. |
| KOKKU | **2 050 000** |  |  |  |  |  |

*(muudetud siseministri … kk nr … )*

1. **Korraldusasutus, rakendusasutus ja rakendusüksus**
   1. Korraldusasutuse, rakendusasutuse ja rakendusüksuse ülesandeid täidab Siseministeerium (edaspidi *SiM*). Ülesandeid ei delegeerita.
   2. SiM sisestab elluviija edastatud teabe alusel käesolevas TATis sätestatud projektide info struktuuritoetuste registrisse ja avab projekti.
2. **Kulude abikõlblikkus** 
   1. Abikõlblike kulude kindlaks määramisel lähtutakse Vabariigi Valitsuse 12. mai 2022. a määruse nr 55 „Perioodi 2021–2027 Euroopa Liidu ühtekuuluvuspoliitika ja siseturvalisuspoliitika fondide rakenduskavade vahendite andmise ja kasutamise üldised tingimused“ (edaspidi *ühendmäärus*)[[9]](#footnote-11) §-dest 15–17 ja 21.
   2. Otsesed kulud
      1. Abikõlblikud otsesed kulud on tegevuste elluviimiseks vajalikud kulud, muu hulgas:
      2. personalikulu (sh projekti juhtimisega seotud tööjõukulu). Projekti juhtimisega seotud tööjõukulu võib moodustada kuni 10% projekti eelarvest;
      3. avalikustamiskulu (sh vajalike märgistuste kulu, toitlustuskulu, ruumi ja seadmete rent, ligipääsetavuse tagamisega seotud kulu avalikustamise ürituste korraldamiseks);
      4. viisavaldkonna infosüsteemide ja rakenduste analüüsi, arenduse ja testimiskulu (sh turvatestimise kulu);
      5. viisa hõive- ja kontrolliseadmete soetamise kulu (sh tootetoe ja litsentside kulu). *(muudetud siseministri … kk nr … )*
   3. Elluviija peab tagama IT-seadmete,-süsteemide ja -rakenduste sihtotstarbelise kasutamise vähemalt kolm aastat pärast üleandmise-vastuvõtmise akti allkirjastamist.
   4. Kaudsed kulud
      1. TATi alusel jagatava toetuse puhul hüvitatakse kaudseid kulusid ainult ühtse määra alusel, mis on kuni 7% tegevuste abikõlblikest otsestest kuludest. Iga projekti täpne kaudsete kulude määr sätestatakse punktis 4.3;
      2. kaudseid kulusid ei pea tõendama.
      3. Mitteabikõlblikud on ühendmääruse § 17 sätestatud kulud.
3. **Toetuse maksmise tingimused ja kord**
   1. Toetust makstakse vastavalt ühendmääruse §-des 24 ja 26 sätestatud tingimustele.
   2. Toetust makstakse tegelike kulude alusel, kui abikõlblik kulu on tekkinud ja see on tasutud. Kaudseid kulusid hüvitatakse punkti 6.4 kohaselt.
   3. Enne esimese makse saamist peab elluviija esitama SiMile:
      1. väljavõtte oma raamatupidamise sise-eeskirjast, milles on kirjeldatud, kuidas projekti kulusid ja nende tasumist eristatakse raamatupidamises muudest projekti elluviija kuludest;
      2. asutuse riigihangete korra või selle asutuse riigihangete korra, kes elluviija nimel hankeid korraldab;
      3. edasivolitatud õiguste korral esindusõigusliku isiku antud volituse koopia.
      4. Punktides 7.3.1–7.3.3 nimetatud dokumente ei pea esitama, kui elluviija on varem SiMi välisvahendite osakonnale nimetatud dokumendid esitanud ja neid ei ole enne projekti rakendamist muudetud. Elluviija esitab SiMile sellekohase kirjaliku kinnituse.
   4. Elluviija esitab SiMile e-toetuste keskkonna kaudu maksetaotluse vähemalt kord poolaastas, kuid mitte tihedamini kui kord kvartalis projekti elluviimise algusajast arvates. Tihedam esitamine on lubatud SiMi eelneval kirjalikul nõusolekul. Kui poolaastas makseid ei ole toimud, maksetaotlust ei esitata. *(muudetud siseministri …kk nr …)*
   5. Makse aluseks olevate dokumentide menetlusaeg on kuni 80 kalendripäeva dokumentide saamisest arvates. Kui makse tõendamise aluseks olevates dokumentides on puudusi või kulude abikõlblikkuse üle otsustamiseks on vaja lisateavet, võib SiM pikendada nimetatud tähtaega puuduste kõrvaldamise või dokumentide või teabe esitamise aja võrra, teavitades sellest elluviijat. *(muudetud siseministri …kk nr …)*
   6. SiMi õigused ja kohustused makse menetlemise peatamisel ja maksest keeldumisel on sätestatud ühendmääruse §-s 33. SiM võib toetuse maksmise aluseks olevate dokumentide tõendamise menetluse osaliselt või täielikult peatada või peatada edasiste maksete menetlemise, kui maksetaotluse esitamisele eelnevad toetuse kasutamisega seotud kohustused on täitmata, sh aruanne esitamata ning SiMi poolt kinnitamata ja kui kulude kontrollimise valimisse kuuluvad tõendavad dokumendid on esitamata. *(muudetud siseministri … kk nr …)*
   7. Lõppmakse saamiseks esitatavad dokumendid esitatakse koos projekti lõpparuandega. Lõppmakse tehakse pärast tingimuste ja kohustuste täitmist ning SiMi kontrollitud lõpparuande kinnitamist.
4. **Elluviija õigused ja kohustused**
   1. Elluviijale kohalduvad kõik perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduse (edaspidi *ÜSS2021\_2027*)[[10]](#footnote-12) ja selle alusel kehtestatud õigusaktides toetuse saajale sätestatud kohustused.
   2. Elluviija peab tagama, et lisaks TATis sätestatud kohustustele oleks täidetud ka ühendmääruse §-des 10 ja 11 toetuse saajale kehtestatud kohustused. *(muudetud siseministri 02.06.2025 kk nr 1-3/44)*
   3. Ühtlasi on elluviija kohustatud:
      1. esitama SiMile 15 tööpäeva jooksul TATi kinnitamisest SiMi väljatöötatud vormidel:
         1. projekti kirjelduse;
         2. projekti eelarve jagunemise alategevuste ja aastate kaupa. Elluviijal on õigus muuta tegevuskava ja eelarveridade vahelist jaotust üldjuhul kuni kaks korda aastas (taotlus esitada SiMile 15. jaanuariks ja/või 15. juuniks). Tegevuskava ja eelarve muutmist ei ole vaja taotleda järgmistel juhtudel:

* eelarverida suureneb vähem kui 15% kinnitatud eelarvereale plaanitud summast;
* eelarvereale planeeritud summa jaotus muutub aastate lõikes;
* täpsustub detailne kirjeldus.
  + 1. rakendama projekti vastavalt kinnitatud tegevuste kirjeldusele ja eelarvele;
    2. esitama TATi kinnitamisest alates projekti maksete prognoosi iga aasta 15. jaanuariks ja 15. juuniks SiMi väljatöötatud vormil;
    3. säilitatama dokumente vastavalt ÜSS2021\_2027 §18 ja Euroopa Parlamendi ja nõukogu määruse (EL) 2021/1060 artikli 82 lõikele 1 viis aastat toetuse saajale tehtud lõppmakse tegemise aasta 31. detsembrist arvates, välja arvatud juhul, kui riigiabi reeglitest tuleneb teisiti;
    4. teavitama SiMi, kui toetatava tegevusega samalaadsele tegevusele on taotletud toetust teistest meetmetest või muudest välisabi vahenditest;
    5. teavitama SiMi ürituse (sh koolituse, seminari, konverentsi, infopäeva, õppevisiidi) toimumisest e-toetuste keskkonna kaudu vähemalt 14 kalendripäeva enne ürituse toimumist;
    6. andma igakülgse sisulise panuse seiresse, kontrolli, auditisse või hindamisse.
    7. viivitamatult teavitama SiMi kirjalikku taasesitamist võimaldavas vormis:
       1. asjaoludest, mis takistavad täitmast elluviija ülesandeid;
       2. TATi muutmise vajalikkusest;
       3. projekti elluviimisel esinevatest probleemidest, mis võivad mõjutada tulemuse saavutamist.

1. **Aruandlus** 
   1. Elluviija esitab SiMile projekti tegevuste, tulemuste ja näitajate saavutamise edenemise vahearuande SiMi väljatöötatud vormil e-toetuste keskkonna kaudu üldjuhul iga aasta 15. jaanuariks ja 15. juuniks vastavalt 31. detsembri ja 31. mai seisuga projekti elluviimise algusajast arvates. Kui projekti alguse ja esimese vahearuande esitamise tähtpäeva vahe on vähem kui neli kuud, esitatakse vahearuanne järgmiseks tähtpäevaks.
   2. Elluviija esitab SiMile projekti tegevuste, tulemuste ja näitajate saavutamise edenemise lõpparuande e-toetuste keskkonna kaudu 30 kalendripäeva jooksul alates projekti abikõlblikkuse perioodi lõppkuupäevast. Kui projekti tegevused lõppevad enne abikõlblikkuse perioodi lõppu, tuleb lõpparuanne esitada 45 kalendripäeva jooksul tegevuste lõppemisest arvates. *(muudetud siseministri … kk nr …)*
   3. Juhul, kui vahearuande ja lõpparuande esitamise tähtaja vahe on vähem kui kuus kuud, esitatakse ainult lõpparuanne.
   4. Projekti vahe- ja lõpparuaruandes (edaspidi *projekti aruanne*) kajastatakse info vastavalt e-toetuste keskkonna aruande andmeväljades nõutule. Lõpparuandes kirjeldab projekti elluviija „Eesti 2035“ aluspõhimõtete ja sihtidega seotud horisontaalsete põhimõtete edendamiseks ellu viidud tegevusi ja tegevuste tulemusi. *(muudetud siseministri … kk nr …)*
   5. Kui keskkonna töös esineb tehniline viga, mis takistab projekti aruande tähtaegset esitamist, loetakse aruande esitamise tähtajaks järgmine tööpäev peale vea kõrvaldamist.
   6. SiM kontrollib üldjuhul 15 tööpäeva jooksul aruande laekumisest, kas aruanne annab ülevaate tehtud tegevustest ning on nõuetekohaselt täidetud.
   7. Kui aruandes puudusi ei esine, kinnitab SiM aruande.
   8. Aruandes puuduste esinemise korral annab SiM elluviijale maksimaalselt kümme tööpäeva puuduste kõrvaldamiseks ning SiM kinnitab aruande kümne tööpäeva jooksul peale puuduste kõrvaldamist. *(muudetud siseministri … kk nr …)*
   9. SiMil on õigus küsida tegevuse elluviijalt lisainfot projekti tegevuse käigu ja tulemuste kohta.
2. **TAT muutmine**
   1. SiMil on õigus muuta toetuse andmise tingimuste käskkirja enda või elluviija algatusel.
   2. Kui ilmneb vajadus projekti tegevusi, tulemusi, eelarvet, näitajaid või abikõlblikkuse perioodi muuta, esitab elluviija SiMile põhjendatud taotluse (edaspidi *TATi muutmise taotlus*).
   3. SiM vaatab TATi muutmise taotluse läbi 25 tööpäeva jooksul alates selle kättesaamisest ja annab hinnangu TATi muutmise taotluse kohta.
   4. Puuduste esinemise korral annab SiM elluviijale tähtaja puuduste kõrvaldamiseks. TATi muutmise taotluse menetlemise tähtaega võib pikendada puuduste kõrvaldamiseks ettenähtud tähtaja võrra.
   5. Elluviijal on võimalik TATi muutmist taotleda üks kord kuue kuu jooksul. SiMi eelneval nõusolekul on lubatud TAT muutmist taotleda sagedamini.
   6. SiM võib TATi muuta, kui selgub, et muudatuste tegemine on vajalik TATi edukaks elluviimiseks või elluviijal ei ole toetuse kasutamist ettenähtud tingimustel võimalik jätkata. SiM teavitab sellest elluviijat mõistliku aja jooksul.
   7. TAT muutmise eelnõu kooskõlastatakse vastavalt ühendmääruse §-le 48.
3. **Finantskorrektsiooni tegemise alused ja kord** 
   1. Finantskorrektsioone teeb SiM vastavalt ühendmääruse §-dele 34–37.
   2. Kui abikõlbmatud kulud jäävad elluviija enda tasuda vastavalt ühendmääruse § 37 lõikele 4, väheneb projekti eelarve finantskorrektsiooni võrra.
4. **Vaiete lahendamine**

SiM otsuse või toimingu vaide või vaidluse menetleja on SiM, määrates vaide lahendajaks teenistuja, kes ei ole vaidlusaluses küsimuses otsuseid või toiminguid teinud või nende tegemist nõustanud. Vaide esitamisele ja menetlemisele kohalduvad ÜSS2021\_2027 § 60 nimetatud erisused haldusmenetluse seaduses sätestatud vaide esitamise regulatsioonile. Vaidlused riigiasutuste, sh valitsusasutuste vahel lahendatakse Vabariigi Valitsuse seaduses sätestatud korras.

1. **Rakendussätted**

Käskkiri jõustub tagasiulatuvalt alates 01.01.2023.

*(allkirjastatud digitaalselt)*

Lauri Läänemets

siseminister

Lisa 1. Seletuskiri

Lisa 2. Põhiõiguste hartaga ja puuetega inimeste õiguste konventsiooniga arvestamise kontroll-leht

1. Euroopa Parlamendi ja nõukogu 7. juuli 2021. aasta määrus (EL) 2021/1148, millega luuakse Integreeritud Piirihalduse Fondi osana piirihalduse ja viisapoliitika rahastu. – [ELT L 251, 15.7.2021, lk 48–93](https://eur-lex.europa.eu/legal-content/ET/TXT/?uri=CELEX%3A32021R1148). [↑](#footnote-ref-1)
2. [„Eesti 2035“](https://valitsus.ee/strateegia-eesti-2035-arengukavad-ja-planeering/strateegia) [↑](#footnote-ref-2)
3. [„Siseturvalisuse arengukava 2020–2030“](https://www.siseministeerium.ee/ministeerium-ja-kontaktid/kaasamine-osalemine/siseturvalisuse-arengukava-2020-2030) [↑](#footnote-ref-3)
4. Euroopa Parlamendi ja nõukogu 14. juuni 2021. aasta määrus (EL) 2021/1060, millega kehtestatakse ühissätted Euroopa Regionaalarengu Fondi, Euroopa Sotsiaalfond+, Ühtekuuluvusfondi, Õiglase Ülemineku Fondi ja Euroopa Merendus-, Kalandus- ja Vesiviljelusfondi kohta ning nende ja Varjupaiga-, Rände- ja Integratsioonifondi, Sisejulgeolekufondi ning piirihalduse ja viisapoliitika rahastu suhtes kohaldatavad finantsreeglid - [ELT L 231, 30.6.2021, lk 159–706](https://eur-lex.europa.eu/legal-content/ET/TXT/HTML/?uri=CELEX:32021R1060&from=EN). [↑](#footnote-ref-4)
5. Euroopa Parlamendi ja nõukogu määrus (EL) 2020/852, 18. juuni 2020, millega kehtestatakse kestlike investeeringute hõlbustamise raamistik ja muudetakse määrust (EL) 2019/2088 – [ELT L 198, 22.6.2020, lk 13—43](https://eur-lex.europa.eu/legal-content/ET/TXT/?uri=CELEX%3A32020R0852&qid=1669884658950). [↑](#footnote-ref-5)
6. VIS määrus – [ELT L 218, 13.8.2008, lk 60](https://eur-lex.europa.eu/legal-content/EN/TXT/?uri=celex%3A32008R0767) ja VIS määruse muudatus – [ELT L 248 13.7.2021, lk 11](EUR-Lex%20-%2002021R1134-20210713%20-%20EN%20-%20EUR-Lex) [↑](#footnote-ref-8)
7. Euroopa Komisjoni 27. aprilli 2022 ettepanek nr [COM/2022/658](https://eur-lex.europa.eu/legal-content/ET/TXT/?uri=CELEX:52022PC0658) *[final](https://eur-lex.europa.eu/legal-content/ET/TXT/?uri=CELEX:52022PC0658)*. [↑](#footnote-ref-9)
8. Näitajad kõik kokku moodustavadki tulemused. [↑](#footnote-ref-10)
9. [Ühendmäärus](https://www.riigiteataja.ee/akt/117052022013?leiaKehtiv) [↑](#footnote-ref-11)
10. [ÜSS2021\_2027](https://www.riigiteataja.ee/akt/111032022001" \l "para4lg2) [↑](#footnote-ref-12)